《燕子词》
清代·朱缃

翩翩燕子隔花宇，黑剪红襟向花舞。去年将子入高楼，主人爱惜垂帘钩。

拂尔毛羽护尔巢，殷勤结纳同良交。岁寒飏去不回首，无需于君从君嘲。

今年重来少颜色，巢空泥冷生荆棘。任尔呢喃语纷纷，主人高卧如弗闻。

作者简介：（1670—1707）山东历城人，字子青，号橡村。朱宏祚子。康熙间入赀为候补主事。曾从王士禛学诗。有《橡村集》。